seungwon929/Th-miracl huggingface dataset:
Davinci เด็กถอดรหัส

Davinci เด็กถอดรหัส เป็นรายการเกมโชว์แนวควิซโชว์ที่ทดสอบความรู้รอบตัวและไหวพริบของผู้เข้าแข่งขันผ่านคำถามที่มาในรูปแบบของรูปภาพที่นำมาร้อยเรียงกันเป็นคำปริศนา โดยเป็นการเน้นความสนุกสนานความฮาความน่ารักของเหล่าเด็กๆ ออกอากาศทางสถานีวิทยุโทรทัศน์ไทยทีวีสีช่อง 3 ทุกวันเสาร์ เวลา 17.15 - 18.00 น. โดยมีกรรชัย กำเนิดพลอยและนลิน โฮเลอร์เป็นผู้ดำเนินรายการ รวมไปถึงผู้ช่วยพิธีกรสุดน่ารักอย่าง น้องมายู เริ่มออกอากาศครั้งแรกวันที่ 10 มิถุนายน พ.ศ. 2560 – ปัจจุบัน

โดยมีภาพคำถามให้เล่นจำนวน 5 ภาพต่อ 1 คน โดยทางรายการจะสุ่มผู้เล่นเข้าเล่นเกมครั้งละ 1 คนเพื่อเข้าสู่การถอดรหัส 5 ข้อด้วยกัน (บางครั้งอาจสุ่มเลือกผู้เล่น 2 คน) โดยในแต่ละข้อนั้นจะมีของรางวัลให้เลือก 2 ชิ้น เมื่อตอบถูกจะมีสิทธิ์เลือกของรางวัลเพียงแค่ 1 ชิ้นเท่านั้น (สำหรับประเภทคู่ คนที่ได้เลือกของก่อนในแต่ละข้อจะมีสิทธิ์เลือกของชิ้นนั้น และให้อีกคนหนึ่งได้ของอีกชิ้นหนึ่งไป) หากตอบผิดในข้อนั้น ของรางวัลจะตกเป็นของทีม Steal ทั้ง 8 คนทันที (จากปกติมี 21 คน) ซึ่งจะต้องแย่งกันกดไฟชิงสิทธิ์ตอบ ถ้าตอบถูกจะได้ขโมยของรางวัล 1 ใน 2 อย่างทันที แต่ถ้าทีม Steal ตอบผิดก็จะไม่ได้ของรางวัลข้อนั้นเช่นเดียวกัน และของรางวัลทั้ง 2 ชิ้นจะถูกเรียกคืนทันที (ภายหลังได้ปรับกติกาสตีลใหม่ โดยให้สมาชิกที่เหลืออยู่บนแท่นสตีลได้สิทธิ์ในการกดสตีลต่อจากคนที่ตอบผิด ผู้ที่ตอบถูกจะได้สิทธิ์เลือกของรางวัล 1 ใน 2 ชิ้นทันที) (บางกรณีผู้เล่นอาจให้ของแก่ผู้เล่นคนอื่นได้ ทั้งนี้ก็แล้วแต่ความประสงค์ของพิธีกรและผู้เล่น) และหากผู้เล่นสามารถถอดรหัสได้ทั้ง 5 ข้อ จะมีโบนัสเป็นของเล่นชุดพิเศษให้ไปเลย

ทั้งนี้ ในรหัสภาพพิเศษ ทีม Steal จะมีสิทธิ์เล่นรหัสภาพนั้นเพียงกลุ่มเดียวเท่านั้น โดยพิธีกรจะแจกของรางวัลเฉพาะแยกต่างหาก หรือ ของรางวัลที่ผู้เข้าแข่งขันไม่ได้เลือก (กรณีที่ผู้เข้าแข่งขันตอบถูกในรหัสภาพนั้น) วิธีการเล่นรหัสภาพพิเศษ คือ เด็กที่อยู่บนแท่นสตีลที่เหลือจะต้องแย่งกันกดไฟชิงสิทธิ์ตอบ ตอบถูกได้ของรางวัลนั้นๆ ไป ตอบผิดผู้เข้าแข่งขันคนอื่นๆ จะมีสิทธิ์ถอดรหัสภาพนั้นๆ แทน ทำเช่นนี้ไปเรื่อยๆ จนกว่าจะมีคนตอบถูก

ตั้งแต่ ep.25 เป็นต้นไป ทางรายการได้เพิ่ม commentator สำหรับช่วยเหลือผู้เล่นตอบคำถาม ซึ่งมีอยู่ 4 คน
ลัทธิเหมา

ลัทธิเหมา คือ ทฤษฎีทางการเมืองที่พัฒนามาจากคำสอน และนโยบายของ เหมา เจ๋อตง (1893–1976) ผู้นำทางการเมืองและการปฏิวัติของประเทศจีน โดยในระยะแรกเริ่มถูกเรียกว่า "ทฤษฎีความคิดของเหมา เจ๋อตง" ลัทธิเหมาถูกพัฒนาขึ้นมาระหว่างคริสต์ทศวรรษ 1950 ถึง 1970 จนกระทั่งได้รับการปฏิรูปจากเติ้ง เสี่ยวผิง ข้อแตกต่างสำคัญระหว่างลัทธิเหมากับลัทธิมากซ์รูปแบบอื่นคือ เหมากล่าวว่าชาวนาควรเป็นปราการป้องกันพลังการปฏิวัติ นำโดยชนชั้นใช้แรงงานในประเทศจีน
กลุ่มมาอูเต

กลุ่มมาอูเต (; ) หรือ รัฐอิสลามลาเนา (; ) เป็นกลุ่มมุสลิมหัวรุนแรงกลุ่มหนึ่งในประเทศฟิลิปปินส์ ประกอบด้วยอดีตนักรบกองโจรจากแนวร่วมปลดปล่อยอิสลามโมโรและนักรบบางส่วนจากต่างชาติ นำโดยอับดุลลาห์ มาอูเต ซึ่งกล่าวกันว่าเป็นผู้ก่อตั้ง "เดาละตุลอิสลามียะฮ์" หรือรัฐอิสลามขึ้นในจังหวัดตีโมกลาเนาบนเกาะมินดาเนา

กลุ่มมาอูเตเคยเข้าปะทะกับกองทัพฟิลิปปินส์ในเดือนกุมภาพันธ์ พ.ศ. 2559 แต่กองทัพฟิลิปปินส์สามารถยึดฐานที่มั่นของกลุ่มในเมืองบูติกไว้ได้ มีรายงานว่า โอมาร์ไคยัม มาอูเต (น้องชายของอับดุลลาห์) เสียชีวิตระหว่างการปะทะครั้งนั้น แต่ก็มีรายงานอื่นซึ่งระบุในทางตรงข้ามว่า เขาสามารถหนีไปได้ก่อนที่ฐานที่มั่นจะแตก และยังมีชีวิตอยู่ โดยวิดีโอในโทรศัพท์เคลื่อนที่เครื่องหนึ่งซึ่งกองทัพฟิลิปปินส์ยึดไว้ได้จากวิกฤตการณ์มาราวีบ่งชี้ว่ารายงานนี้เป็นจริง นับตั้งแต่เหตุการณ์ดังกล่าว กลุ่มมาอูเต (ซึ่งผู้บัญชาการกองพลน้อยคนหนึ่งในกองทัพฟิลิปปินส์ระบุว่าเป็นกลุ่มผู้ก่อการร้าย) ได้เรียกเก็บค่าคุ้มครองในพื้นที่ชุมชนห่างไกลของเมืองบูติก
วังวารี

วังวารี เป็นนวนิยายที่ประพันธ์โดย โสภี พรรณราย (สุรภี โพธิสมภรณ์) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท โพลีพลัส เอ็นเตอร์เทนเม้นท์ จำกัด นำมาดัดแปลงเป็นบทโทรทัศน์โดย ละลิตา ฉันทศาสตร์โกศล กำกับการแสดงโดย คน โพอิน และออกอากาศครั้งแรกในวันที่ 13 กันยายน พ.ศ. 2544–1 พฤศจิกายน พ.ศ. 2544
เจ้าหญิงยะซุโกะ

เจ้าหญิงยะซุโกะ ( ; 10 พฤษภาคม 1619 – 27 สิงหาคม 1639) หรือ พระพันปีอิคุโยะชิ จักรพรรดินีแห่งญี่ปุ่นโดยพระองค์ได้รับการสถาปนาเป็นจักรพรรดินีเมื่อ พ.ศ. 1614 ในฐานะพระราชมารดาบุญธรรมของ จักรพรรดิโฮะริกะวะ

เจ้าหญิงยะซุโกะสิ้นพระชนม์เมื่อวันที่ 27 สิงหาคม พ.ศ. 1639 ขณะพระชนมายุเพียง 20 พรรษาโดยภายหลังจากสิ้นพระชนม์พระองค์ได้รับการสถาปนาเป็นพระพันปีอิคุโยะชิ
เจ้าหญิงโทะกุชิ

เจ้าหญิงโทะกุชิ ( ; 1603 – 30 ตุลาคม 1657) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีหรือ ชูงู ใน จักรพรรดิโฮะริกะวะ พระองค์เป็นพระราชธิดาองค์ที่ 4 ใน จักรพรรดิโกะ-ซังโจ เจ้าหญิงโทะกุชิจึงมีศักดิ์เป็นพระขนิษฐา (น้องสาว) ต่างพระมารดาของ จักรพรรดิชิระกะวะ และเป็นพระปิตุจฉา (อา) แท้ ๆ ของจักรพรรดิโฮะริกะวะ
มิสแกรนด์พะเยา

มิสแกรนด์พะเยา () เป็นการประกวดนางงามของจังหวัดพะเยา จัดขึ้นเป็นครั้งแรกเมื่อปี พ.ศ. 2559 ปัจจุบันดำเนินการประกวดโดนกองประกวดมิสแกรนด์พะเยา ทั้งนี้การประกวดมิสแกรนด์พะเยามีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์พะเยาคนปัจจุบัน คือ เบญจวรรณ วงค์ล้อม ซึ่งได้รับตำแหน่งเมื่อวันที่ 23 พฤษภาคม พ.ศ. 2561 ณ ห้างสรรพสินค้าเซ็นทรัลพลาซา เชียงราย2018: ชุดทักษิณาติโลกอาราม วัดติโลกอาราม วัดกลางน้ำตั้งอยู่กลางกว๊านพะเยาอายุกว่า 500 ปี ทุกวันสำคัญทางพระพทุธศาสนาจะมีการจัดงานเวียนเทียนที่วัด ผู้ที่มาเวียนเทียนจะนั่งอยู่บนเรือแจว รอบลานอิฐดินเผาและพระธาตุที่โผล่พ้นผิวน้ำ แต่ละปีจะเวียนเทียน 3 ครั้ง คือ วันมาฆบูชา วันวิสาขบูชา วันอาสาฬหบูชา เป็นการเวียนเทียนกลางกว๊านพะเยา

2017: ชุดธุมะสิกขีศรีจอมทอง ได้รับแรงบันดาลใจจากตำนานพญานาคชื่อธุมสิกขีแห่งกว๊านพะเยา ผู้เลื่อมใสในพระพุทธศาสนาก่อเกิดเป็นสิ่งศักดิ์สิทธิ์คู่บ้านคู่เมือง คือพระเจ้าตนหลวงและพระธาตุจอมทอง จากสถาปัตยกรรม พญานครธุมะสิกขีบูชาพระธาตุจอมทองตั้งอยู่กลางกว๊านพะเยา ตามความศรัทธาในพระพุทธศาสนาของชาวพะเยาและความงามของช่างเมืองพะเยา
2016: ชุดอัตลักษณ์ไทลื้อ เป็นชุดที่รผสมผสานการแต่งกาย ของชนเผ่าที่เรียกว่า ไทลื้อ ซึ่งเป็นเอกลักษ์ของหญิงสาวชาวล้านนาซึ่งแสดงออกถึงขนบธรรมเนียม ประเพณี วัฒนธรรม บ่งบอกถึงจิตวิญญาณ รากเหง้า วิถีชีวิตของสาวล้านนาและคนพะเยาโดยมีการดัดแปลงเพื่อเพิ่มความโดเด่น สวยงาม ทันสมัย แต่ยังคงอัตลักษ์ของล้านนาที่สวยงามไว้อย่างกลมกลืนเพื่อคงคุณค่าของ พะเยาเมืองแห่งอารยธรรม
เจ้าหญิงเรชิ (1813–1850)

เจ้าหญิงเรชิ ( ; 5 ตุลาคม 1813 – 22 สิงหาคม 1850) จักรพรรดินีแห่งจักรพรรดิญี่ปุ่นโดยพระองค์เป็นจักรพรรดินีในจักรพรรดิโกะ-อุดะจากราชสกุลจิเมียวอิง

เจ้าหญิงเรชิเป็นพระราชธิดาองค์ที่ 2 ในจักรพรรดิโกะ-ฟุกะกุซะจากราชสกุลไดกะกุจิ
รายชื่อศิลปินจากอาร์ สยาม

ต่อไปนี้ คือ รายชื่อศิลปินจากค่ายอาร์ สยาม

รายชื่อศิลปินจากค่ายอาร์ สยามที่มีอยู่ในปัจจุบัน มีดังนี้

หมายเหตุ: เพลงที่ชื่อเป็นตัวเอียง เป็นเพลงที่นักร้องยังอยู่สังกัดอาร์สยาม แต่ทำเพลงเอง
ต่อไปนี้เคยเป็นศิลปินจากค่ายอาร์ สยาม ํ หมายถึง เคยใช้นามสกุลอาร์ สยาม ต่อท้ายชื่อ

ต่อไปนี้เป็นชื่อเพลงประกอบละคร-ซีรีส์ที่ผลิตและโปรโมทโดยค่ายอาร์ สยาม

หมายเหตุ: นักร้องที่มีนามสกุลอาร์สยาม หมายถึงช่วงเวลาที่ร้องเพลงนี้ยังเป็นนักร้องสังกัดอาร์สยาม
ปลาคาร์ฟ เชิญยิ้ม

ปลาคาร์ฟ เชิญยิ้ม (บางครั้งก็สะกดว่า ปลาคราฟ) มีชื่อจริงว่า พงษ์ศักดิ์ ชูศรี เป็นนักแสดงตลกชาวไทย และมีพี่ชายอีกหนึ่งคนคือ บรรหาร ศิษย์หอมหวล อดีตพระเอกลิเกดังผู้ล่วงลับ ซึ่งเป็นพี่ชายแท้ๆ ของเขา
คณะรัฐมนตรีเมย์ ชุดที่หนึ่ง

คณะรัฐมนตรีเมย์ ชุดที่หนึ่ง จัดตั้งขึ้นเมื่อวันที่ 13 กรกฎาคม 2016 หลังจากที่ สมเด็จพระราชินีนาถเอลิซาเบธที่ 2 พระราชทานพระราชวโรกาสให้ เทเรซา เมย์ เข้าเฝ้าในฐานะหัวหน้าพรรคอนุรักษ์นิยมคนใหม่ เพื่อจัดตั้งรัฐบาล หลังจากที่ เดวิด แคเมอรอน ประกาศลาออกจากตำแหน่ง เพื่อรับผิดชอบ จาก ผลประชามติของสหราชอาณาจักรที่ต้องการแยกตัวจากสหภาพยุโรป
รัฐบาลเฟล็นส์บวร์ค

รัฐบาลเฟล็นส์บวร์ค (), หรือเป็นที่รู้จักกันคือ คณะรัฐมนตรีเฟล็นส์บวร์ค ("Flensburger Kabinett"),รัฐบาลเดอนิทซ์ ("Regierung Dönitz"), หรือ คณะรัฐมนตรีชเวริน ฟอน โครซิจค์ ("Kabinett Schwerin von Krosigk"),เป็นรัฐบาลที่มีอายุสั้นของนาซีเยอรมนี ในช่วงระยะเวลาสามสัปดาห์ของช่วงสิ้นสุดสงครามโลกครั้งที่สองในทวีปยุโรป.รัฐบาลได้ถูกก่อตั้งขึ้นภายหลังจากฟือเรอร์อดอล์ฟ ฮิตเลอร์ได้กระทำอัตวินิบาตกรรม เมื่อวันที่ 30 เมษายนในระหว่างยุทธการเบอร์ลิน. อยู่ภายใต้การนำโดยจอมพลเรือคาร์ล เดอนิทซ์ซึ่งเป็น Reichspräsident (ประธานาธิบดีแห่งไรซ์) และลุทซ์ กรัฟ ชเวริน ฟอน โครซิจค์ เป็นผู้นำคณะรัฐมนตรี

จอมพลเรือ เดอนิทซ์ย้ายที่ทำการรัฐบาลจากกรุงเบอร์ลินไปยังเฟล็นส์บวร์ค ใกล้กับชายแดนเยอรมนี-เดนมาร์ก เป้าหมายของรัฐบาลเฟล็นส์บวร์คก็คือ การยอมจำนนอย่างไม่มีเงื่อนไขต่อกองทัพสัมพันธมิตรที่รุกมาทางตะวันตก มิใช่กับกองทัพโซเวียตผู้รุกรานมาทางทิศตะวันออก คณะรัฐบาลเฟล็นส์บวร์คสิ้นสุดลงเมื่อวันที่ 8 พฤษภาคม 1945 และคณะรัฐมนตรีทั้งหมดถูกจับกุมตัวโดยกองทัพสัมพันธมิตรเมื่อวันที่ 23 พฤษภาคม 1945
นาคิน (ละครโทรทัศน์ พ.ศ. 2550)

นาคิน () เป็นละครโทรทัศน์อินเดียที่ออกอากาศทางช่อง Zee TV ในอินเดีย ต่อมาสหมงคลฟิล์มได้ซื้อลิขสิทธิ์ แล้วก็นำมาออกอากาศทางช่อง มงคลแชนแนล ในประเทศไทย โดยมีทีมพากย์พันธมิตรให้เสียงพากย์ภาษาไทย นำแสดงโดย ซาชิน ชอร์ฟฟ, ซายันตานี โกช ซึ่งละครเรื่องนี้ออกอากาศต่อจากละครโทรทัศน์เรื่อง ทศกัณฐ์ ที่อวสานลงไป

ละครเรื่องนี้กล่าวถึงเรื่องราวของความรัก ความแค้น และอิทธิฤทธิ์อภินิหาร เมื่อเธอต้องสลัดคราบจากอสรพิษร้ายกลายมาเป็นหญิงสาวผู้มีใบหน้างดงาม แต่ภายในใจนั้นกลับเต็มเปี่ยมไปด้วยความเคียดแค้น เธอกลับมาทวงคืน “อัญมณีงู” สุดล้ำค่า ใครที่แย่งมันมาต้องชดใช้คืนด้วย..ชีวิต และแม้ความรัก ก็มิอาจต้านทานชะตาฟ้าลิขิตครั้งนี้ได้เลย
อุษา นารายณัน

อุษา นารายณัน (; พ.ศ. 2446 – 24 มกราคม พ.ศ. 2558) หรือนามเดิมว่า ทินต์ ทินต์ () เป็นสุภาพสตรีหมายเลขหนึ่งของประเทศอินเดียช่วงปี พ.ศ. 2540–2545 เป็นภริยาของโกจเจรีล รามัน นารายณัน ประธานาธิบดีอินเดียคนที่ 10 หลังสามีขึ้นดำรงตำแหน่งดังกล่าว อุษาจึงเป็นสตรีต่างชาติที่ดำรงตำแหน่งสุภาพสตรีหมายเลขหนึ่งคนที่สองของประเทศ ทั้งนี้เธอมีบทบาทสำคัญในการเป็นนักสังคมสงเคราะห์หญิงจากการริเริ่มโดยสามี

อุษามีนามเดิมว่า ทินต์ ทินต์ เกิดที่ประเทศพม่า สำเร็จการศึกษาศิลปศาสตร์บัณฑิตจากมหาวิทยาลัยร่างกุ้ง หลังจากนั้นจึงประกอบกิจเป็นอาจารย์พิเศษในภาควิชาภาษาพม่าและวรรณคดี ก่อนรับทุนไปศึกษาต่อ ณ โรงเรียนสังคมสงเคราะห์เดลี (Delhi School of Social Work) และรับปริญญาโทในสาขาที่เชี่ยวชาญเฉพาะด้านเกี่ยวกับการกระทำผิดในเด็กและเยาวชน

เธอพบกับโกจเจรีล รามัน นารายณันตั้งแต่ยังทำงานอยู่ในประเทศพม่า ทั้งนี้เธอเคยทำงานอยู่ในสมาคมเยาวนารี (World Young Women's Christian Association) เมื่อเธอได้ยินว่านารายณันเป็นนักศึกษาของแลสกี (Laski) เธอจึงเริ่มมีปฏิสันถารด้วย โดยมีเนื้อหาเกี่ยวกับเสรีภาพทางการเมือง หลังจากนั้นทั้งสองจึงสมรสกันเมื่อวันที่ 8 มิถุนายน พ.ศ. 2494 ในเดลี การสมรสของทั้งสองได้รับการยกเว้นเป็นพิเศษจากความช่วยเหลือของชวาหระลาล เนห์รูเพราะเธอถือสัญชาติพม่า หลังสมรสเธอจึงรับสัญชาติอินเดียและเปลี่ยนชื่อเป็น "อุษา" ทั้งสองมีบุตรสาวด้วยกันสองคน คนแรกชื่อจิตรา เป็นเอกอัครราชทูตประจำสวิตเซอร์แลนด์และสันตะสำนัก และบุตรสาวอีกคนชื่อ อมฤตา

หลังสามีขึ้นดำรงตำแหน่งประธานาธิบดีของประเทศอินเดีย อุษาจึงเป็นสตรีต่างชาติที่ดำรงตำแหน่งสุภาพสตรีหมายเลขหนึ่งคนที่สองของประเทศ ซึ่งคนแรกคือชานกี เวนกทรมัณ (Janaki Venkataraman) ภริยาชาวพม่าเชื้อสายอินเดียของรามสวามี เวนกทรมัณ ประธานาธิบดีคนก่อนหน้านี้

หลังสำเร็จการศึกษาระดับปริญญาโทจากโรงเรียนสังคมสงเคราะห์เดลี เธอจึงมีบทบาทยิ่งด้านการเป็นนักสังคมสงเคราะห์สำหรับสตรีและเด็กในอินเดีย นอกจากนี้เธอยังมีงานแปลและตีพิมพ์เรื่องสั้นภาษาพม่าหลายเล่ม เป็นต้นว่า รวมเรื่องชื่อ "Sweet and Sour" ที่แปลจากผลงานของเตน เพ มยิน (Thein Pe Myint) ตีพิมพ์เมื่อปี พ.ศ. 2541

อุษา นารายณันถึงแก่อสัญกรรมเมื่อเวลา 17.30 น. ของวันที่ 24 มกราคม พ.ศ. 2558 ณ โรงพยาบาลเซอร์คังคาราม เดลี ประเทศอินเดีย สิริอายุ 84 ปี
การล้อมพระตำหนักชิระกะวะ

การล้อมพระตำหนักชิระกะวะ () การต่อสู้ครั้งสำคัญในช่วง กบฏปีโฮเง็ง ราวเดือนกรกฎาคม พ.ศ. 1699 อันสืบเนื่องมาจากความขัดแย้งในการสืบราชบัลลังก์ภายหลังจากการสวรรคตของอดีตจักรพรรดิโทะบะระหว่างอดีตจักรพรรดิซุโตะกุและจักรพรรดิโกะ-ชิระกะวะ

เป็นการต่อสู้กันระหว่างกองทัพที่สนับสนุนอดีตจักรพรรดิซุโตะกุที่นำโดย มินะโมะโตะ โนะ ทะเมะโยะชิ และกองทัพที่สนับสนุนจักรพรรดิโกะ-ชิระกะวะภายใต้การนำของไทระ โนะ คิโยะโมะริ และ มินะโมะโตะ โนะ โยะชิโตะโมะ
มิสแกรนด์ชัยภูมิ

มิสแกรนด์ชัยภูมิ () เป็นการประกวดนางงามของจังหวัดชัยภูมิ จัดขึ้นเป็นครั้งแรกเมื่อปี พ.ศ. 2559 ดำเนินการจัดประกวดโดยกองประกวดมิสแกรนด์ชัยภูมิ ทั้งนี้ การประกวดมิสแกรนด์ชัยภูมิมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ชัยภูมิคนปัจจุบัน คือ ธนวรรณ แก้วศรี ซึ่งได้รับตำแหน่งจเมื่อวันที่ 19 พฤษภาคม พ.ศ. 2561 ณ โรงแรมพวงเกษม คันทรี รีสอร์ท ชัยภูมิ2018: ชุด ธิดาพญาแล ในประเพณีบุญเดือน 6 สตรีชาวชัยภูมิพร้อมจกันแต่งกายออกมาร่วมขบวนแห่บายศรี ถวายแด่พระยาภักดีชุมพลเจ้าเมืองคนแรกของชัยภูมิ ให้ทุกคนเสมือนธิดาพญาแล โดยนุ่งชุดไทยจักรพรรดิ1 ใน 8 ชุดไทยพระราชนิยม ใช้ผ้าไทยชาติพันธุ์อีสานผ้าไหมชัยภูมิ ลวดลายดอกกระเจียว ด้วยฝีมืออันปราณีต จากดินแดนอีสานทอไทย เลื่องลือผ้างาม แห่งสยามนาม "ชัยภูมิ"

2017: ชุดมิ่งขวัญพญาแล ได้รับแรงบันดาลใจจาก บายศรี ที่ใช้สักการะสิ่งศักดิ์สิทธิ์ของชาวอีสาน นำผ้าไหมมัดหมี่ มารังสรรค์เป็นเครื่องแต่งกายโดยใช้เทคนิคการเย็บ ปัก ถัก ร้อย เลียนแบบงานใบตองบายศรี เฉกเช่น บายศรีแห่งศรัทธา น้อมบูชาเจ้าพ่อพญาแล ที่แฝงไปด้วยคุณค่าแห่งภูมิปัญญา ความสามารถ และความงาม
2016: ชุดอีสานทอไทย ได้แรงบันดาลใจสร้างสรรค์ผ้าไหมไทยชาติพันธุ์อิสาน ผ้าไหมชัยภูมิมากเอกลักษณ์ด้วยคุณภาพของผ้า ลวดลายที่แปลกตา และผีมือที่ปราณีต ลายผ้านั้นสะท้อนความเป็นอยู่ ก่อให้เกิดจินตนาการคิดค้นออกมาเป็นลวดลายต่างๆ บนผืนผ้า ผ้าไทยคือชีวิตของคนไทย เอกลักษณ์ดังไกลจากแดนดิน.. อีสานทอไทย เลื่องลือผ้างามแห่งสยาม นามชัยภูมิ
มงคลแชนแนล

สถานีโทรทัศน์ช่อง มงคล แชนแนล (; เป็นสถานีโทรทัศน์ภาคพื่นดิน (Terrestrial Television) ซึ่งอยู่ในการดูแลของบริษัท สหมงคลฟิล์ม อินเตอร์เนชั่นแนล จำกัด เริ่มแพร่ภาพเป็นปฐมฤกษ์ เมื่อวันที่ 4 กรกฎาคม พ.ศ. 2550 ในระบบดิจิตอล ปัจจุบันออกอากาศทางช่องสัญญาณที่ 187 โดยมี สมศักดิ์ เตชะรัตนประเสริฐ เป็นประธานกรรมการบริษัท บริษัท สหมงคลฟิล์ม อินเตอร์เนชั่นแนล จำกัด ควบคุมดูแลอยู่

ช่องนี้จะออกอากาศรายการทั้งหมดที่ผลิตในเครือสหมงคลฟิล์ม รวมทั้งออกอากาศภาพยนตร์ในเครือบริษัท สหมงคลฟิล์ม อินเตอร์เนชั่นแนล, มงคลภาพยนตร์, มงคลเมเจอร์ รวมถึงซีรีส์จากประเทศอินเดีย ที่ออกอากาศทางช่อง Zee TV ช่องยักษ์ใหญ่ในอินเดีย ก็ถูกสหมงคลฟิล์มซื้อลิขสิทธิ์นำมาออกอากาศในไทยทั้งสิ้น เช่น พระศิวะ, ทศกัณฐ์, นาคิน เป็นต้น ยกเว้นเพียงเรื่อง พระพุทธเจ้า มหาศาสดาโลก เท่านั้นที่ไม่ได้ออกอากาศช่องนี้ แต่ย้ายไปออกอากาศใน ช่องเวิร์คพอยท์ แทน

ช่อง มงคล แชนแนล ยุติการออกอากาศ เมื่อวันที่ 30 มิถุนายน พ.ศ. 2560 เนื่องจากครบกำหนดการออกอากาศ10ปีพอดี

มงคล แชนแนล มีอัตลักษณ์เป็นภาพใบโพ ซึ่งก็คือตราสัญลักษณ์ของบริษัท สหมงคลฟิล์ม อินเตอร์เนชั่นแนล จำกัด อยู่ฝั่งซ้ายมือ ด้านล่างภาพใบโพนั้นมีตัวอักษรภาษาอังกฤษสีเขียวขนาดกลางว่า "MM" และต่อจากรูปใบโพธิ์มีตัวอักษรสีเขียวภาษาไทยมาทางขวามือว่า "มงคล" อยู่ด้านบน และคำว่า "แชนแนล" อยู่ด้านล่างติดกัน และด้านล่างคำว่าง "มงคล แชนแนล" จะมีตัวอักษรสีขาวภาษาอังกฤษขนาดเล็กบอกเว็บไซต์ช่องว่า "www.mongkolchannel.com" โดยช่องนี้มีคำขวัญว่า "ความสุขของทุกคน มงคล แชนแนล"
พระวรวงศ์เธอ พระองค์เจ้าปิยบุตร

พระวรวงศ์เธอ พระองค์เจ้าปิยบุตร เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์ปุ้ย จักรพันธุ์

พระวรวงศ์เธอ พระองค์เจ้าปิยบุตร ประสูติเมื่อวันที่ 6 ตุลาคม พ.ศ. 2433 พระอิสริยยศเมื่อแรกประสูติเป็นหม่อมเจ้า เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์ปุ้ย จักรพันธุ์ ธิดาหม่อมเจ้าชายจุ้ย ไพฑูรย์ พระโอรสในพระเจ้าบรมวงศ์เธอ พระองค์เจ้าไพฑูรย์ กรมหมื่นสนิทนเรนทร์

ในสมัยรัชกาลที่ 5 หม่อมเจ้าปิยบุตรทรงเป็นกรรมการทวีปัญญาสโมสร ซึ่งเป็นสโมสรที่สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมารทรงก่อตั้งขึ้น

พ.ศ. 2447 พระบาทสมเด็จพระจุลจอมเกล้าเจ้าอยู่หัว โปรดพระราชทานที่สร้างวังบริเวณตำบลสนามกระบือ ตอนใกล้คลองรอบกรุง 6 วัง พระราชทานพระราชนัดดา 6 พระองค์ โดยวังทั้ง 6 สร้างให้หันหน้าวังออกคนละด้าน ด้านละ 3 วัง หลังวังติดกันเป็นคู่ๆ ดังนี้

เมื่อมีการตัดถนนผ่านบริเวณใกล้เคียงที่ตั้งวัง จึงให้ชื่อถนนนี้ตามสถานที่สำคัญที่อยู่บริเวณนี้ และเพื่อเป็นอนุสรณ์ถึงเรื่องราวของสถานที่บริเวณนี้ในอดีตว่า ถนนหลานหลวง

หม่อมเจ้าปิยบุตรสิ้นชีพิตักษัยเมื่อวันที่ 6 มกราคม พ.ศ. 2464 ด้วยพระโรคไข้หวัดใหญ่

ต่อมาพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าให้สถาปนาพระโอรสธิดาในเจ้าฟ้าที่ที่มารดามิได้เป็นเจ้าทุกพระองค์เป็น "พระวรวงศ์เธอ พระองค์เจ้า" เมื่อวันที่ 8 พฤศจิกายน พ.ศ. 2470 หม่อมจ้าปิยบุตร จึงได้รับการสถาปนาเป็น "พระวรวงศ์เธอ พระองค์เจ้าปิยบุตร"
ลิเทียมโบรไมด์

ลิเทียมโบรไมด์ (Lithium bromide) เป็นสารประกอบที่มีสูตรเคมี LiBr เตรียมได้จากการทำปฏิกิริยาระหว่างลิเทียมคาร์บอเนตกับกรดไฮโดรโบรมิก ได้ลิเทียมโบรไมด์, ก๊าซคาร์บอนไดออกไซด์และน้ำ ตามสมการ:

ลิเทียมไฮดรอกไซด์ทำปฏิกิริยากับกรดไฮโดรโบรมิก จะได้ลิเทียมโบรไมด์และน้ำเช่นกัน ตามสมการ:

ลิเทียมโบรไมด์มีคุณสมบัติเป็นสารไฮโกรสโคปิก (ดึงดูดและกักเก็บความชื้นได้) จึงมักใช้เป็นสารดูดความชื้นในระบบปรับอากาศและระบบทำความเย็น ในทางการแพทย์เคยใช้เป็นยากล่อมประสาทมาตั้งแต่ต้นคริสต์ทศวรรษ 1900 แต่เสื่อมความนิยมในช่วงคริสต์ทศวรรษที่ 1940 เนื่องจากมีผู้ป่วยโรคหัวใจเสียชีวิตหลังใช้สารนี้แทนเกลือ ลิเทียมโบรไมด์เคยใช้เป็นยารักษาโรคอารมณ์สองขั้วเช่นเดียวกับลิเทียมคาร์บอเนตและลิเทียมคลอไรด์

ลิเทียมโบรไมด์ก่อให้เกิดอาการระคายเคืองต่อผิวหนัง ดวงตา ระบบทางเดินหายใจและระบบประสาท จึงควรใช้อย่างระมัดระวัง
พระเจ้าราชวรวงศ์เธอ พระองค์เจ้าสอางองค์

พระเจ้าราชวรวงศ์เธอ พระองค์เจ้าสอางองค์ (27 ธันวาคม พ.ศ. 2403 — 22 มกราคม พ.ศ. 2465) พระราชธิดาพระองค์ที่ 58 ในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาวันดี

พระเจ้าราชวรวงศ์เธอ พระองค์เจ้าสอางองค์ ประสูติเมื่อวันพฤหัสบดีที่ 27 ธันวาคม พ.ศ. 2403 เป็นพระราชธิดาในพระบาทสมเด็จพระปิ่นเกล้าเจ้าอยู่หัวประสูติแต่เจ้าจอมมารดาวันดี มีพระเชษฐภคินีร่วมเจ้าจอมมารดา 1 พระองค์คือ พระเจ้าราชวรวงศ์เธอ พระองค์เจ้าพิมพับสรสร้อย

พระองค์เจ้าสอางองค์ประชวรพระโรคพระปับผาสะพิการ แพทย์ได้ถวายพระโอสถเป็นลำดับมา พระอาการก็ยังไม่ดีขึ้น จนกระทั่งสิ้นพระชนม์เมื่อวันจันทร์ที่ 22 มกราคม พ.ศ. 2465 เวลา 18 นาฬิกา 30 นาที พระชันษา 63 ปีพระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้พระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์ เสด็จเป็นประธานสรงน้ำพระศพ แล้วเชิญพระศพออกทางประตูวิจิตรบรรจง ไปบำเพ็ญพระกุศล ณ พระราชวังบวรสถานมงคล ทรงพระกรุณาพระราชทานโกศราชวงศ์ พระราชทานเพลิงพระศพ ณ พระเมรุวัดเทพศิรินทราวาส วันที่ 18 พฤษภาคม พ.ศ. 2469
5 แผ่นดินเพลิง

5 แผ่นดินเพลิง () ภาพยนตร์ฟอร์มยักษ์จากอัชชาวดีภาพยนตร์ออกฉายครั้งแรกเมื่อ พ.ศ. 2519 โดยฝีมือการกำกับของ ประวิทย์ ลีลาไว นำแสดงโดย กรุง ศรีวิไล และมิสเคียวจิน จากเวียดนาม ซึ่งภาพยนตร์เรื่องนี้ทางผู้สร้างได้ดึง ลือชัย นฤนาท อดีตพระเอกชื่อดังที่โด่งดังจากการรับบท ชีพ ชูชัย ในเรื่องเล็บครุฑกลับมารับบทชีพ ชูชัยอีกครั้ง

เรื่องราวของประเทศ 5 ประเทศอันได้แก่ ไทย เวียดนาม สิงคโปร์ มาเลเซียและฮ่องกงที่ร่วมมือกันจัดตั้งกองกำลังเฉพาะกิจเพื่อหยุดยั้งพวกคอมมิวนิสต์ที่หวังจะใช้อาวุธเคมีโจมตีทั้ง 5 ประเทศซึ่งผู้นำกองกำลังทางฝั่งไทยได้ดึง ชีพ ชูชัย อดีตสุดยอดสายลับที่วางมือไปนานแล้วกลับมาทำงานเพื่อช่วยประเทศชาติอีกครั้ง
ไอน์ซัทซ์กรุพเพิน

ไอน์ซัทซ์กรุพเพิน (, "กำลังรบเฉพาะกิจ" "deployment groups") เป็นหน่วยทีมสังหารของกองกำลังกึ่งทหารหน่วยเอสเอสของนาซีเยอรมนีที่มีส่วนรับผิดชอบต่อการสังหารหมู่,โดยส่วนใหญ่เป็นการยิงเป้า,ระหว่างสงครามโลกครั้งที่สอง (1939–45).ไอน์ซัทซ์กรุพเพินมีส่วนเกี่ยวข้องกับการสังหารหมู่เหล่าปัญญาชน,รวมถึงสมาชิกของพระนักบวช.และมีบทบาทสำคัญในปฏิบัติการขั้นตอนสุดท้ายที่ถูกเรียกว่า การแก้ปัญหาชาวยิวครั้งสุดท้าย ( Final solution to the Jewish question,Die Endlösung der Judenfrage) ในดินแดนที่ถูกยึดครองโดยนาซีเยอรมนี,เกือบทั้งหมดทุกคนที่ถูกสังหารคือพลเรือน,เริ่มต้นจากกลุ่มปัญญาชนและเหล่านักบวช,ก่อนจะก้าวไปยังนักการเมืองโซเวียตคอมมิสซาร์,ชาวยิวและชาวยิปซีเช่นเดียวกันกับความเป็นจริงหรือถูกข้อกล่าวหาว่า ได้เข้าร่วมกับกลุ่มพลพรรค (partisans) ตลอดทั่วยุโรปตะวันออก

ภายใต้การนำของไรซ์ฟือเรอร์-เอสเอสไฮน์ริช ฮิมม์เลอร์และการกำกับดูแลของไรน์ฮาร์ท ไฮดริช ไอน์ซัทซ์กรุพเพินได้ปฏิบัติการในดินแดนที่ถูกยึดครองโดยกองทัพเยอรมันภายหลังจากการบุกครองโปแลนด์ในเดือนกันยายน ปี ค.ศ. 1939 และปฏิบัติการบาร์บารอสซา (การรุกรานสหภาพโซเวียต) ได้เริ่มปฏิบัติการจากโปแลนด์ภายใต้การยึดครองในเดือน มิถุนายน ปี ค.ศ. 1941. ไอน์ซัทซ์กรุพเพินได้ทำงานร่วมมือกันกับกองพันตำรวจออโป (Orpo-Ordnungspolizei) ในแนวรบด้านตะวันออกเพื่อปฏิบัติการตั้งแต่การสังหารเพียงไม่กี่คนต่อการปฏิบัติการซึ่งกินเวลานานกว่าสองวันหรือมากกว่า,เช่น การสังหารหมู่ที่เบบี้ ยาร์ (Babi Yar) ด้วยชาวยิวเสียชีวิตจำนวน 33,771 คน และการสังหารหมู่ที่รัมบูล่า (Rumbula) (ด้วยประมาณ 25,000 คนถูกฆ่าตายในสองวันจากการยิงเป้า) ตามคำสั่งของผู้นำนาซี อดอล์ฟ ฮิตเลอร์,กองทัพเวร์มัคท์ได้ร่วมมือกับไอน์ซัทซ์กรุพเพินและจัดเตรียมการส่งกำลังบำรุงจากการปฏิบัติการของพวกเขา.นักประวัติศาสตร์
ที่ชื่อว่า Raul Hilberg ได้ประเมินว่า ระหว่างปี ค.ศ. 1941-1945 ไอน์ซัทซ์กรุพเพินและกองกำลังเสริมที่มีส่วนเกี่ยวข้องได้ทำการสังหารผู้คนไปกว่าสองล้านคนรวมทั้งชาวยิว 1.3 ล้านคน.ชาวยิวจำนวนทั้งหมดที่ถูกสังหารในการฆ่าล้างเผ่าพันธ์โดยนาซี ด้วยจำนวนประมาณ 5.5 ถึง 6 ล้านคน.

ภายหลังสงครามโลกครั้งที่สองได้สิ้นสุดลง,ผู้นำระดับอาวุโสจำนวน 24 คนในหน่วยไอน์ซัทซ์กรุพเพินถูกจับกุมและดำเนินคดีในการพิจารณาคดีไอน์ซัทซ์กรุพเพิน ในปี ค.ศ. 1947-48 โดยข้อหาก่ออาชญากรรมต่อมนุษยชาติและสงคราม.ได้มีการพิพากษาโทษประหารชีวิตไปจำนวนสิบสี่คนและสองคนได้ถูกจำคุกตลอดชีวิต,ส่วนผู้นำของไอน์ซัทซ์กรุพเพินอีกสี่คนได้พยายามต่อสู้คดีในภายหลังและถูกพิพากษาโทษจากประเทศอื่นๆ
แอฟริกาคัพออฟเนชันส์ 2019 รอบคัดเลือก กลุ่ม ซี

กลุ่ม ซี ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่จะผ่านเข้ารอบสำหรับ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: มาลี, กาบอง, บุรุนดี, และ เซาท์ ซูดาน (ทีมชนะเลิศของ รอบเบื้องต้น).

การแข่งขันทั้งหมดมี 6 ประตูที่ทำได้ใน 2 นัด, สำหรับค่าเฉลี่ย 6/2 round 2 ประตูต่อนัด.
เต่า เชิญยิ้ม

เต่า เชิญยิ้ม หรือ ชนัย กลิ่นพยอม เป็นนักแสดงตลกชาวไทย มีผลงานที่ผ่านมา อาทิ ภาพยนตร์เรื่อง อีส้ม สมหวัง, มนต์รักลูกทุ่ง, ผีหัวขาด 2
โรงเรียนมัธยมวัดศรีจันทร์ประดิษฐ์

โรงเรียนมัธยมวัดศรีจันทร์ประดิษฐ์ (, อักษรย่อ: ศ.ป., S.P.) เป็นโรงเรียนรัฐบาล ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) ตั้งอยู่บริเวณถนนสุขุมวิท หมู่ที่2 ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา

เมื่อวันอังคารที่ 8 มีนาคม พ.ศ. 2509 สมเด็จพระนางเจ้าสิริกิติ์ พระบรมราชินีนาถ พร้อมด้วยสมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี ทั้งสองพระองค์เสด็จทางชลมารคโดยเรือพระที่นั่ง เลียบตามชายฝั่งแม่น้ำเจ้าพระยา

เมื่อมาถึงตำบลบางปูใหม่ บริเวณหมู่บ้านคลองคอต่อทอดพระเนตรเห็นเรือประมงแล่นเข้าคลอง จึงเสด็จฯ ตามเรือประมงไปจนสุดคลองซึ่งไปสิ้นสุดที่ถนนสุขุมวิท (สายเก่า) ริมฝั่งคลองทั้งสองข้างมีหมู่บ้านของชาวประมงอาศัยอยู่ ชาวบ้านส่วนใหญ่มีฐานะยากจน เมื่อชาวบ้านทราบว่า สมเด็จพระนางเจ้าสิริกิติ์ พระบรมราชินีนาถ เสด็จฯ มาต่างก็พากันไปเฝ้าฯ และทูลเกล้าฯ ถวายสิ่งของตามแต่ที่จะหามาได้ เช่น กุ้ง ปู ปลา หอย เป็นต้น สมเด็จพระนางเจ้าสิริกิติ์ พระบรมราชินีนาถ มีพระราชเสาวนีย์ถามชาวบ้านถึงเรื่องวัดศรีจันทร์ประดิษฐ์ และโรงเรียนในหมู่บ้านนี้ ชาวบ้านจึงกราบบังคมทูลขอให้ทรงสร้างโรงเรียนมัธยมศึกษาขึ้นในหมู่บ้านเพราะขณะนี้มีแต่โรงเรียนประถมศึกษา สมเด็จพระนางเจ้าสิริกิติ์ พระบรมราชินีนาถ มีพระราชเสาวนีย์ว่าจะนำความกราบบังคมทูล

พระบาทสมเด็จพระเจ้าอยู่หัว เพื่อขอพระราชทานให้จัดสร้างโรงเรียนมัธยมศึกษาขึ้นเพื่อสงเคราะห์เด็กขัดสนขึ้นจนเป็นโรงเรียนมัธยมวัดศรีจันทร์ประดิษฐ์ในปัจจุบัน
มิสแกรนด์กำแพงเพชร

มิสแกรนด์กำแพงเพชร () เป็นการประกวดนางงามของจังหวัดกำแพงเพชร จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์กำแพงเพชรมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์
โดยผู้ดำรงตำแหน่งมิสแกรนด์กำแพงเพชรคนปัจจุบัน คือ ปิยพร โชพุดซา ซึ่งได้รับตำแหน่งเมื่อวันที่ 8 เมษายน พ.ศ. 2561 ณ มหาวิทยาลัยราชภัฏกำแพงเพชร

2018: ชุดนาฏยนารีชากังราว ระบำชากังราว ชุดนี้ประดิษฐ์ท่ารำมาจากพุทธลีลา ที่เป็นสัญลักษณ์เด่นปรากฏในอุทยานประวัติศาสตร์จังหวัดกำแพงเพชร ซึ่งการแต่งกายจะได้รับอิทธิพลมาจากเทวรูปสมัยสุโขทัย เนื่องด้วยจังหวัดกำแพงเพชรเป็นเมืองหน้าด่านที่สำคัญในสมัยนั้น และสีที่ใช้ในชุดนี้คือสีน้ำตาลแดง ซึ่งเป็นสีของศิลาแลงที่เป็นเอกลักษณ์เด่นของจังหวัดกำแพงเพชร ออกแบบโดย ณัฎฐนันท์ เตชาภัทร์ชญานนท์

2017: ชุดรุกขนารี (รุก- ขะ –นา –รี ) แรงบันดาลใจมาจากนางพิกุล ลูกสาวเศรษฐีผู้สร้างวัดหนองพิกุล ซึ่งเป็นวัดเก่าแก่ ตั้งอยู่ในตำบลนครชุม ของอุทยานประวัติศาสตร์จังหวัดกำแพงเพชร โดยใช้ดอกพิกุลเพื่อรำลึกถึงนางพิกุล และอีกทั้งยังเป็น ดอกไม้ประจำจังหวัดกำแพงเพชร และใช้ตราสัญลักษณ์ประจำจังหวัดมาเป็น รัศมีแห่งธรรมอยู่ด้านหลัง รูปใบเสมาทั้งสามมีเพชรอยู่กลางใบนั้น แสดงให้เห็นถึงความเจริญทางพุทธศาสนาของชาวจังหวัดกำแพงเพชรอย่างสูงสุด

2016: ชุดไทยประยุกต์จากชุดไทยศิวาลัย แรงบันดาลใจมาจากชุดไทยศิวาลัยออกแบบให้ทันสมัยและสวมใส่ได้จริง ซิ่นยาวจีบหน้านางมีชายพก ใช้เข็มขัดไทยคาด ตัวเสื้อแขนยาว คอกลม มีขอบตั้ง คล้ายแบบไทย บรมพิมาน แต่ห่มผ้าสไบ ปักลายไทย ประดับด้วยเครื่องประดับทองได้แก่ สร้อยคอ สร้อยสังวาล เข็มขัด ต่างหู และรัดเกล้า เพื่อเพิ่มความสวยงามยิ่งขึ้น
แม่น้ำคัมเบอร์แลนด์

แม่น้ำคัมเบอร์แลนด์ () เป็นแม่น้ำสายใหญ่ทางตอนใต้ของสหรัฐอเมริกา มีความยาว 688 ไมล์ (1,107 กม.) มีพื้นที่ระบายน้ำเกือบ 18,000 ตร.ไมล์ (47,000 ตร.กม.) ผ่านทางใต้ของรัฐเคนทักกี และทางเหนือ-กลาง ของรัฐเทนเนสซี แม่น้ำไหลไปทางทิศตะวันตก โดยต้นน้ำอยู่ในเทือกเขาแอปพาเลเชียน ไหลลงแม่น้ำโอไฮโอ ใกล้เมืองแพดูคาห์ ในรัฐเคนทักกี และปากแม่น้ำเทนเนสซี
แม่น้ำโอไฮโอ

แม่น้ำโอไฮโอ () เป็นแม่น้ำสายย่อยของแม่น้ำมิสซิสซิปปีที่ใหญ่ที่สุดในแง่ปริมาณน้ำ ไหลไปทางทิศตะวันตกจากเมืองพิตต์สเบิร์ก รัฐเพนซิลเวเนีย ไปยังเมืองไคโร รัฐอิลลินอยส์ แม่น้ำมีความยาว 981 ไมล์ (1,579 กม.) ไหลผ่านเขตแดนของหกรัฐ